ACE เจอแรงขาย 2 วันติด! ฉุดราคาหลุดจองเหลือ 4.12 บาท
ACE เจอแรงขาย 2 วันติด! ฉุดราคาหลุดจองเหลือ 4.12 บาท
ACE เจอแรงขาย 2 วันติด! ฉุดราคาหลุดจองเหลือ 4.12 บาท
15 พ.ย. 2562

ผู้สื่อข่าวรายงานว่า บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE ณ เวลา 10.26 น. อยู่ที่ระดับ 4.12 บาท ลบ 0.16 บาท หรือ 3.74% ด้วยมูลค่าซื้อขาย 251.87 ล้านบาท โดยราคาหุ้นร่วง 2 วันติด หลุดราคาจอง(IPO)ที่ระดับ 4.40 บาท โดยวานนี้(14พ.ย.) ราคาหุ้นปรับตัวลงที่ระดับ 4.28 บาท ลบ 0.35 บาท หรือ 7.76% รวม 2 วันราคาหุ้นปรับตัวลงแล้ว 11%

บล.ทรีนีตี้ ระบุว่าบทวิเคราะห์ว่า มีมุมมองเป็นบวกต่อผลประกอบการในไตรมาสที่ 3 ปี 2562 ACE โดยประกาศกำไรปกติ  9 เดือนปี 2562เติบโตเด่น +47.8% เทียบช่วงเดียวกันของปีก่อน แม้รายได้โตเพียงแค่ 4.2%เทียบช่วงเดียวกันของปีก่อน
ไตรมาส 3 /62 – กำไรปกติอยู่ที่ 235 ล้านบาท  -8.4% เทียบไตรมาสก่อนหน้า, +60.7% เทียบช่วงเดียวกันของปีก่อน  ส่วน 9 เดือน 2562  กำไรปกติอยู่ที่ 653 ล้านบาท +47.8% เทียบช่วงเดียวกันของปีก่อน
ด้าน EBITDA margin และ Net margin ของบริษัทปรับตัวดีขึ้นโดดเด่น – โดยขึ้นมาอยู่ที่ 36.9% และ 18.9% ตามลำดับ เมื่อเทียบกับช่วงเดียวกันของปีก่อนที่ 30.7% และ 11.8%  อัตราการทำกำไรที่ปรับตัวดีขึ้นส่งผลให้ Bottom line 9 เดือนของ ACE เติบโตได้ถึง +47.8%แม้รายได้เพิ่มขึ้นเพียง 4.2%
บล.บัวหลวง ระบุว่าบทวิเคราะห์ว่า ACE  น้องใหม่ IPO เทรดวันแรก(13 พ.ย.62) ราคา IPO 4.4 บ. กำไร 9 เดือน 2562 อยู่ที่ 570 ลบ. +36% เทียบช่วงเดียวกันของปีก่อน(9M2018 429 ลบ.) เล่นรับธีมโรงไฟฟ้าชุมชนตั้งเป้าเพิ่มกำลังการผลิตไฟเป็น 1000 MW ปี 2567 จากปัจจุบันกำลังผลิตติดตั้ง 211.18 MW พอร์ตปัจจุบันราว 50% เป็น SPP โคเจนฯพลังงานก๊าซธรรมชาติ / อิงกำไร Consensus ราว 900 ลบ.ปีนี้ สะท้อนการเติบโต 65.7% เทียบช่วงเดียวกันของปีก่อนดังนั้นหาก PEG 1x ราคาที่น่าจะวิ่งขึ้นในระหว่างวันคาด 5.3 บ.